MS «Nordic Pearl»

**[[Skipstyper#Internasjonale sivile forkortelser|MS]] «Nordic Pearl»** (IMO: 8701674) er en dansk-registrert cruiseferge som eies av danske Alvina Shipping (datterselskap av svenske Gotlandsbolaget) og som opereres av det danske fergerederiet DFDS på bil- og passasjerruten Oslo–Fredrikshavn–København med «Crown Seaways».

Cruisefergen ble bygget i 1989 av Wärtsilä Marine ved Perno-verftet i Åbo i Finland. Hun ble opprinnelig levert som bil- og passasjerfergen **«Athena»** for svenske Slite (C. B. Myrsten) og satt inn i Viking Line-trafikk på ruten Stockholm–Mariehamn. Høsten 1993 ble skipet lagt opp i Stockholms frihavn og lagt ut for salg. Allerede den gang meldte danske DFDS interesse i skipet, det samme gjorde britiske P&O – som lyktes nesten i å kjøpe skipet – men ble overbudt av malaysiske North Lake (Genting International) som videre sendte skipet til Singapore for ombygging til cruisetrafikk for malaysiske Star Cruises. Under ombyggingen ble interiøret skiftet ut. På bildekk ble det bygget kasino på styrbord side og nye mannskapslugarer på babord side. I tillegg ble det bygget svømmebasseng på akterdekket. Skipet fikk det midlertidige navnet **«Star Aquarius»** – men etter å ha blitt solgt direkte til Star Cruises på tampen av 1993 – ble hun omdøpt til **«Langkapuri Star Aquarius»** og satt inn med 3/4-dagers-cruise med utseilinger fra Singapore.

Ved inngangen av 2001 ble skipet solgt til DFDS Seaways og overtatt av de nye eierne i Lame Chabang i Thailand, som ga skipet det midlertidige navnet **«Aquarius»**. I løpet av første halvår 2001 ble skipet sendt på diverse verft i verden for å gjennomgå en rekke ombygginger og oppussinger for 950 millioner kroner for å bli tilbakeført som cruiseferge. Blant annet ble samtlige spillautomater fjernet fra kasinoet på verft i Kelang, innredningen ble pusset opp på verft i Aalborg, og skroget ble malt om med nye farger på verft i Hamburg (hvor hun ble omdøpt til **«Pearl of Scandinavia»**). 26. juni 2001 ble skipet satt inn i cruisefergetrafikk på ruten København–Helsingborg–Oslo med jomfrutur fra København.

Skipet har vært ombygget i 2002 og i 2005, hvorav sistnevnte sammen med «Crown of Scandinavia» for 100 millioner kroner. I senere tid har skipet vært renovert i årene 2014, 2016 og 2019.

MS «Pearl Seaways» har 2100 køyer, noe som gjør skipet til et av de største hotellene i Danmark og Norge og er DFDSs største cruiseferge. Det nåværende navnet «Pearl Seaways» fikk skipet i januar 2011, samtidig som skipet ble malt om utvendig. I januar 2014 gjennomgikk skipet en omfattende renovering. Nye fasiliteter om bord er blant annet nye luksuslugarer og en ny italiensk restaurant.

Fra 1. november 2024 ble ruten Oslo-København overført fra DFDS til svenske Gotlandsbolaget. I den forbindelse gjennomgikk fergen i januar 2025 en større renovering både innvendig og utvendig. Skipet skiftet også navn til M/S Nordic Pearl. 

## Navn
* Athena (19. april 1989–24. september 1993)
* Star Aquarius (24. september 1993–12. desember 1993)
* Langkapuri Star Aquarius (12. desember 1993–26. februar 2001)
* Aquarius (26. februar 2001–7. mai 2001)
* Pearl of Scandinavia (7. mai 2001–19. januar 2011)
* Pearl Seaways (19. januar 2011–28. januar 2025)
* Nordic Pearl (28. januar 2025–)

## Fasiliteter om bord

### Restauranter og kafeer
* 7 Seas Restaurant
* Blue Riband Brasseri
* Restaurant Sjø
* Explorers Steakhouse
* Little Italy restaurant
* Latitude Cafe
* Baresso

### Shopping
* Tax-Free shop med klesbutikk

### Underholdning
* Bubble Zone
* Columbus Nightclub
* Piratklubben
* Kidz club
* Kino
* Barer

### Barer
* Red & White
* Navigators
* Mermaid (utendørs bar på akterdekket)
* Neptune Skybar (utendørs bar på fordekket)

## Galleri

Fil:MS Athena 005.jpg|«Athena» i Saltsjön, tidlig 90-tallet
Fil:PearlScan.jpg|«Pearl of Scaninavia» i Øresund, 2008
Fil:Pearl Seaways Oslo.jpg|«Pearl Seaways» i Oslo, 2015
Fil:20200815 DFDS Oslofaerge Nordhavn Kobenhavn 001-2 (50234410746).jpg|«Pearl Seaways» i København, 2020


## Referanser


## Eksterne lenker
* 
* (en) Pearl Seaways - historie
*